JF-17 Thunder

PAC JF-17 Thunder (Urdu: تھنڈر), juga dikenali sebagai Chengdu FC-1 Fierce Dragon (Tulisan Cina Ringkas 枭龙, Tulisan Cina Tradisional 梟龍, pinyin:Xiāo Lóng)  di China, merupakan sebuah pesawat tempur pelbagai peranan, satu tempat duduk yang dibangunkan secara bersama oleh China dan Pakistan.  Designasi "JF" dan "FC" masing-masing merujuk kepada "Joint Fighter" dan "Fighter China". Dua buah pesawat pertama telah diserahkan kepada Tentera Udara Pakistan pada 12 Mac 2007. JF-17/FC-1 direka sebagai sebuah pesawat berkos rendah yang memenuhi keperluan taktikal dan strategik tentera udara di negara-negara membangun. Pada 22 Januari 2008, Pakistan telah memulakan siri pengeluaran pesawat di Kompleks Penerbangan Pakistan, Kamra.

Pembangunan 

JF-17 dikeluarkan oleh Perbadanan Industri Pesawat Chengdu (PIPC) dan Kompleks Penerbangan Pakistan (KPP).
Kos projek ini dianggarkan AS$ 500 juta, dan dibahagikan sama rata di antara China dan Pakistan. Ia disokong oleh Perbadanan Import & Eksport Teknologi Penerbangan Kebangsaan China bagi pihak China. Nilai bagi setiap pesawat (kos terbang) dijangkakan AS$ 8-15 juta. Projek pembangunan awal JF-17 Thunder telah disiapkan dalam masa empat tahun. Bagaimanapun, penambahbaikan ke atas projek yang dilakukan kemudian telah memakan masa yang lama. Pakistan mengumumkan ia akan membeli 150 buah pesawat, tetapi jumlah ini mungkin bertambah sehingga 300 buah. JF-17 akan mengantikan pesawat-pesawat Chengdu F-7, Nanchang A-5 (Q-5) dan Mirage III/V yang kini masih digunakan oleh Pakistan. Azerbaijan dan Zimbabwe juga telah membuat pesanan ke atas pesawat ini. Sembilan buah negara lain yang menunjukan minat untuk membeli JF-17 adalah Bangladesh, Burma (Myanmar), Mesir, Iran, Lebanon dan Malaysia, Maghribi, Nigeria, Sri Lanka dan Algeria telah menukar keputusan awal mereka dan memutuskan untuk membeli pesawat MiG-29UBS versi terkini.

Pada 1986, China telah menandatangani perjanjian dengan Grumman untuk menaik taraf pesawat J-7 yang dikenali sebagai "Saber II", bagi mengantikan projek naik taraf "Super 7" yang digugurkan. Program ini telah dibatalkan pada 1990, disebabkan hubungan yang semakin memburuk dengan Amerika Syarikat berikutan rusuhan Medan Tiananmen 1989. Bagaimanapun, PIPC masih meneruskan program ini dengan menyuntik sedikit dana dari sumber kewangan mereka sendiri.

Penglibatan Pakistan bermula setelah Amerika Syarikat mengenakan sekatan ekonomi ke atas Pakistan pada 1990. 

Prototaip pertama dikeluarkan pada 31 Mei 2003, dan melakukan penerbangan sulung pada 25 Ogos 2003. Prototaip 03 pula membuat penerbangan sulung pada April 2004. Pada 28 April, 2006, prototaip 04 telah membuat penerbangan sulung dengan avionik yang beroperasi sepenuhnya.

Berpandukan status kerja-kerja pembangunan, prototaip keempat pesawat JF-17 Thunder berjaya melakukan penerbangan operasi pertamanya pada 10 Mac 2006 di Chengdu, China. Prototaip ke-4 pesawat tempur JF-17 Thunder dikonfigarasi sebagai sebuah pesawat pejuang pelbagai peranan dan boleh membawa persenjataan peluru berpandu udara ke udara dan peluru berpandu udara ke permukaan. Pesawat ini dilengkapi dengan sistem-sistem persenjataan dan elektronik termaju. Pakistan telah menerima penyerahan 2 buah pesawat pertama pada 23 Mac 2007, manakala Kompleks Penerbangan Pakistan di Kamra akan mula mengeluarkan pesawat JF-17 pada 2008. China secara rasminya telah mula mengeluarkan pesawat ini pada Jun 2007.

Prototaip ke-4 dikatakan telah direka dan dilengkapi dengan ciri Divertless Supersonic Intake; alat ini mengalih lapisan sempadan aliran udara bergelora jauh dari salur masuk enjin

Semasa Pertunjukan Udara Zhuhai ke-6 yang berlangsung di China, Alat Unit Latihan yang seolah-olah menyerupai model awal pada JF-17 telah dipamerkan kepada umum, dan pengeluar pesawat bersama-sama pengeluar persenjataan udara lain telah menyediakan maklumat terperinci berkenaan projek ini:

Rekabentuk 
JF-17 merupakan sebuah pesawat satu tempat duduk, berenjin turbofan tunggal dan dibina menggunakan bahan aloi aluminium. Sayapnya dipasang pada kedudukan pertengahan yang memiliki tenggekan bagi pemasangan pod-pod persenjataan, bahan api dan avionik. Salur masuk udara bagi enjin turbofan RD-93 terletak di bawah kokpit dan ia memiliki sirip dan kemudi konvensional.

Avionik 
Perisian JF-17 mempunyai sejumlah lebih sejuta baris arahan, yang mengabungkan konsep senibina terbuka.  Perisian JF-17 ditulis menggunakan perisian C++ bagi mengantikan perisian  Ada. Alasan bagi menggunakan C++ adalah disebabkan kelaziman  commercial off-the-shelf bagi menggunakan perisian awam yang banyak boleh didapati dengan lebih baik. Avionik pesawat prototaip JF-17 berdasarkan mikro-pemproses asal Motorola 88000, tetapi boleh ditukar kepada jenis-jenis lain dalam kelas yang sama.  Prototaip keempat memiliki ciri-ciri avionik yang maju.

Pengguna 
 Azerbaijan
 Tentera Udara Azerbaijan - 26 buah telah dipesan 

 Tentera Udara Pakistan - Satu-satunya pengguna JF-17 Thunder dengan 8 buah telah diserahkan, 150 buah telah dipesan dan sehingga 275 buah pesawat dijangka akan diperolehi. Berdasarkan kepada Ketua Marshal Udara Tanvir Mahmood Ahmad dari Tentera Udara Pakistan, skuadron pertama JF-17 akan mula memasuki perkhidmatan Tentera Udara Pakistan pada suku pertama 2009.

 Angkatan Udara Tentera Pembebasan Rakyat - Belum dipesan, sedang dinilai.

Spesifikasi (JF-17 Thunder)

Lihat juga

Rujukan

Pautan luar 

 Jf-17.com, Largest Website dedicated to JF-17
 Official CAC website 
 PAF Falcons Website 
 Pakistan Aeronautical Complex (PAC) website
 FC-1/Super-7/JF-17 Thunder Dragon at Chinese Military Aviation 
 JF-17 factsheet, news, pictures and updates at DefenceTalk.com 
 JF-17/FC-1 at Global Security 
 JF-17/FC-1 by Chinese Defense Today
 JF-17 Thunder at Defence.pk 
 JF-17 Thunder at GrandeStrategy.com

Pesawat Chengdu
Persenjataan moden Pakistan
Pesawat pejuang antarabangsa 2000-2009
Hubungan China–Pakistan